Kostol Mena Panny Márie (Vrakuňa)

Farský Kostol Mena Panny Márie sa nachádza v Bratislave v mestskej časti Vrakuňa na Poľnohospodárskej ulici. História Kaplnka Mena Panny Márie bola postavená v roku 1879. V roku 1991, po zriadení samostatnej farnosti vo Vrakuni, sa stala farským kostolom. Keďže kapacitne zďaleka nestačil potrebám, bolo rozhodnuté začať s prístavbou novej časti - hlavnej lode s pôdorysom tvaru slzy. Základný kameň a stavenisko prístavby kostola boli posvätené 28. februára 1993. Nový kostol bol daný do užívania 1. januára 1994. Slávnostnú vysviacku vykonal arcibiskup Ján Sokol 9. septembra 1995. Pôvodná kaplnka bola zachovaná a plní funkciu bočnej kaplnky. Architektonický návrh prístavby a rekonštrukcie vypracoval ateliér BKU - Bogár Králik Urban, ateliér architektúry a designu v spolupráci s Martinom Kvasnicom. V roku 1995 získal objekt nomináciu na Cenu Dušana Jurkoviča za architektúru. Okrem farského kostola sa vo Vrakuni nachádza aj kaplnka sv. Petra a Pavla z roku 1880 na Hradskej ulici. V roku 2011 prebehla jej kompletná rekonštrukcia. Farári Dopravné spojenie MiÚ Vrakuňa (Šíravská) Železničná (stav k 2. septembru 2024) Referencie Literatúra DULLA, Matúš; MORAVČÍKOVÁ, Henrieta H. Farský kostol s kaplnku Panny Márie v Bratislave Vrakuni. In: Neues Bauen heute : Europäische Architektur der neunziger Jahre. Zürich : Birkhäuser, 1995. 287 s. ISBN 3-7643-5225-6. S. 264 - 265. (nem.) Iné projekty Commons ponúka multimediálne súbory na tému Kostol Mena Panny Márie (Vrakuňa) Externé odkazy Farský úrad Vrakuňa BOGÁR KRÁLIK URBAN ATELIÉR ARCHITEKTÚRY A DESIGNU : 1993 Rímsko - katolícky farský kostol [online]. [cit. 2013-03-13]. Dostupné online. Archivované 2011-09-10 z originálu.